HIKAYAT SAIF-AL-YEZAN. 163 



itu serta dengan ayer ini-kah?" Maka dijawab olih Saif-al- 

 Yezan, " Tiada." Maka lalu bertanya ia, " Deri manalah 

 datangmu maka angkau sampai kapada tempatku ini?" Maka 

 lalu berkata Saif-al-Yezan, " Jikalau kamu handak bertanya- 

 kan haiku ini maka handaklah brilah kami makan dahulu, 

 kamudian bolih mekhabarkan hal ahwal kami datang sampai 

 kapada tempat kamu ini." Maka berkata penghulu itu, 

 " Silakanlah olihmu makan, kerna telah hadlirlah sudah 

 makanan diatas sufrahku itu." Kamudian maka masoklah 

 makan Saif-al-Yezan, makan deripada segala jenis-jenis 

 makanan yang dimasakkan orang negri itu dengan indah-in- 

 dah rasanya ; ia memakan dengan sakenyang-kenyangnya. 

 Kamudian deripada seleseilah ia deripada makan dan minum 

 itu kamudian maka bertanyalah penghulu itu kapadanya, 

 " Derimana kadatanganmu ini ?" Maka dijawab olih Saif-al- 

 Yezan, " Adalah aku ini berlayer didalam sabuah kapal serta 

 dengan bebrapa jemaat deripada saudagar didalamnya itu. 

 Kamudian tiba-tiba kapal itu pun ternaiklah diatas batu, 

 besarnya saperti sabuah bukit. Maka lalu pechahlah kapal 

 itu, maka bebrapa orang yang binasa, dan bebrapa orang yang 

 salamat; maka adalah aku ini deripada orang yang salamat. 

 Maka aku ini dichampakkan ombak, lalu sampailah aku kapada 

 suatu pulau, dan adalah didalam pulau itu bebrapa pohon 

 buah-buahan, dan anak ayer yang mengalir, dan aku makan 

 deripada buah-buahan itu, dan aku minumlah deripada 

 ayer itu. Maka aku diamlah didalamnya itu hingga sam- 

 pai hari malam, maka takutlah aku diatas diriku deri- 

 pada segala mara bahaya binatang yang buas-buas; ka- 

 mudian maka lalulah aku naik kaatas pohon kayu aku handak 

 tidor, pada takutku deripada binatang buas itu. Maka tiada- 

 lah bebrapa lamanyaaku diatas pohon kayu itu, maka turun- 

 lah saekor burung berhinggap diatas pohon kayu itu ; maka 

 tetkala burung menghinggap maka bergegarlah pohon kayu itu, 

 maka aku pun terkejutlah deripada tidorku. Maka aku lalu 

 memandang kaatasku maka ku lihatlah saekor unggas terlalu 

 besarnya deripada aku. Maka pikirlah aku didalam hatiku, 

 " Jikalau adalah kalepasanku deripada pulau ini melainkan 



R. A. Soc, No. 58, 1911. 



